Radiofortællinger

Hvordan får jeg en ven 1:5 - En handlingslammet bybo

Bodil er flyttet til en ny landsdel og aner ikke, hvordan hun skal få skabt sig et nyt socialt liv. Hun beder om gode råd hos psykolog Mette Kroier, der foreslår hende at gå ombord i det lokale foreningsliv. Hun opsøger også tv-vært Sofie Linde for at høre, hvad hun gjorde dengang hun var ensom. Bodil Richardt er 32 år, er lige flyttet fra København til Djursland med sin mand og sin lille søn og har efterladt alle sine venner i hovedstaden. Nu vil hun gerne møde nye venner. På Djursland. Men hvordan kan hun gribe det an, når hun ikke kender en sjæl det nye sted og gerne vil finde nogen at hænge ud og drikke vin med hurtigst muligt? Tilrettelæggelse: Bodil Richardt. I redaktionen: Lise Thorsøe, Anders Aamand og Mette Willumsen. (Sendt første gang 7. juli 2019).